Gunung Ranai inggih punika satunggalipun gunung ingkang dunungipun wonten ing Pulo Ranai, Kabupatèn Natuna, Provinsi Kapuloan Riau, Indonésia. Pulo Ranai punika dados punjeripun pamaréntahan Kabupatèn Natuna. Pulo punika tebihipun 562 km saking Kitha Tanjungpinang utawi watawis 589 km saking Kitha Batam. Gunung Ranai punika dados gunung paling inggil ing wewengkon Natuna. Gunung Ranai boten namung kawentar minangka papan pandhakian ingkang saé. Padunung ingkang mapan ing caket gunung ingkang kathahipun nyambut damel minangka warigaluh pitados babagan mistis ingkang wonten gegayutanipun kaliyan gunung punika. Padunung ing mrika pitados manawi pupusipun gunung punika dipuniteri awan kandel punika dados pratandha wewengkon ing Segara Natuna taksih boten aman, jawah ageng, ombak ingkang ageng. Kosok wangsulipun, manawi Gunung Ranai katingal cerah, boten mawi awan, minangka pratandha segara taksih saé.